CELEX: 52016PC0681
Language: sk
Date: 2016-10-19
Title: Návrh ROZHODNUTIE EURÓPSKEHO PARLAMENTU A RADY o mobilizácii Fondu solidarity Európskej únie na účely poskytnutia pomoci Nemecku

EURÓPSKA KOMISIA
            V Bruseli19. 10. 2016
            COM(2016) 681 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Fondu solidarity Európskej únie na účely poskytnutia pomoci Nemecku
            
               
         
         
            
               DÔVODOVÁ SPRÁVA
            
            
               Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020
                  1
               , a najmä jeho článok 10 umožňuje mobilizáciu Fondu solidarity Európskej únie v rámci ročného stropu vo výške 500 000 000 EUR (v cenách roku 2011) nad rámec príslušných okruhov finančného rámca.
            
            
               Podmienky oprávnenosti na finančné prostriedky z fondu sú uvedené v nariadení Rady (ES) č. 2012/2002, zmenenom nariadením Európskeho parlamentu a Rady (EÚ) č. 661/2014 z 15. mája 2014, ktorým sa zriaďuje fond solidarity Európskej únie.
            
            
               Na základe žiadosti Nemecka je výpočet výšky pomoci z fondu na základe odhadu celkových spôsobených škôd takýto:
            
            
                     
                        Katastrofa
                     
                  
                  
                     
                        Priame škody
                     
                     
                        (v mil. EUR)
                     
                  
                  
                     
                        Celkové náklady na oprávnené operácie
                     
                     
                        (v mil. EUR)
                     
                     
                  
                  
                     
                        Uplatnený strop v prípade regionálnej katastrofy
                     
                     
                        [1,5 % HDP] (v mil. EUR)
                     
                  
                  
                     
                        2,5 % priamych škôd
                        (v EUR)
                     
                  
                  
                     
                        6 % priamych škôd nad stropom
                     
                     
                  
                  
                     
                        Celková výška navrhovanej pomoci
                     
                     
                     
                        (v EUR)
                     
                  
               
                     
                        NEMECKO
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        SPOLU
                     
                  
                  
                     
                        31 475 125
                     
                  
               
               Na základe posúdenia žiadosti
                  2
                a pri zohľadnení maximálneho možného príspevku z fondu, ako aj možnosti prerozdelenia rozpočtových prostriedkov Komisia navrhuje mobilizovať finančné prostriedky z Fondu solidarity Európskej únie v celkovej výške 31 475 125 EUR.
            
            
               Komisia predloží návrh opravného rozpočtu (NOR) s cieľom začleniť do rozpočtu na rok 2016 osobitné viazané a platobné rozpočtové prostriedky.
            
            
               V prípade, že sa nedosiahne dohoda, začne sa postup trialógu v súlade s bodom 11 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  3
               .
            
            
               Návrh
            
            
               ROZHODNUTIE EURÓPSKEHO PARLAMENTU A RADY
            
            
               o mobilizácii Fondu solidarity Európskej únie na účely poskytnutia pomoci Nemecku
            
            
               EURÓPSKY PARLAMENT A RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie
                  4
               , a najmä na jeho článok 4 ods. 3,
            
            
               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  5
               , a najmä na jej bod 11,
            
            
               so zreteľom na návrh Európskej komisie,
            
            
               keďže:
            
            
               (1)Cieľom Fondu solidarity Európskej únie (ďalej len „fond“) je umožniť Únii reagovať rýchlym, účinným a pružným spôsobom na núdzové situácie a prejaviť solidaritu s obyvateľstvom oblastí postihnutých živelnými pohromami.
            
            
               (2)Fond nemá prekročiť maximálnu ročnú sumu 500 000 000 EUR (v cenách roku 2011), ako je stanovené v článku 10 nariadenia Rady (EÚ, Euratom) č. 1311/2013
                  6
               .
            
         
         
            
               (3)Dňa 19. augusta 2016 Nemecko predložilo žiadosť o mobilizáciu fondu v nadväznosti na niekoľko veľmi intenzívnych krátkodobých povodní, ktoré v máji a júni 2016 postihli región Niederbayern (Dolné Bavorsko).
            
            
               (4)Žiadosť Nemecka spĺňa podmienky na poskytnutie finančného príspevku z fondu, ako sa stanovuje v článku 4 nariadenia (ES) č. 2012/2002.
            
            
               (5)Fond by sa mal preto mobilizovať s cieľom poskytnúť finančný príspevok Nemecku.
            
            
               (6)S cieľom minimalizovať čas potrebný na mobilizáciu fondu by sa toto rozhodnutie malo uplatňovať odo dňa jeho prijatia,
            
            
               PRIJALI TOTO ROZHODNUTIE:
            
            
               Článok 1
            
            
               V rámci všeobecného rozpočtu Európskej únie na rozpočtový rok 2016 sa mobilizuje Fond solidarity Európskej únie s cieľom poskytnúť Nemecku sumu 31 475 125 EUR vo viazaných a platobných rozpočtových prostriedkoch.
            
            
               Článok 2
            
            
               Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            
            
            
               Uplatňuje sa od … [dátum prijatia].
            
            
               V Bruseli
            
            
               
                  Za Európsky parlament
                        Za Radu
               
               
                  predseda
                        predseda
               
            
         
         
            
                  
                     (1)
                  Ú. v. EÚ L 347, 20.12.2013, s. 884.
               
               
                  
                     (2)
                  Oznámenie Komisii C(2016) 6597 zo 14. októbra 2016.
               
               
                  
                     (3)
                  Ú. v. EÚ C 373, 20.12.2013, s. 1.
               
               
                  
                     (4)
                  Ú. v. ES L 311, 14.11.2002, s. 3.
               
               
                  
                     (5)
                  Ú. v. EÚ C 373, 20.12.2013, s. 1.
               
               
                  
                     (6)
                  Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).